Hannes Raath, ’n kundige op die gebied van volksargitektuur, beskryf in laaste artikel in hierdie reeks hoe die Voortrekkers ‘n kookhuis gebou het.
Met die oprigting van ŉ keëlvormige kookhuis is ŉ sirkel uitgemeet en ŉ slootjie gegrawe. Sparre is op eweredige afstande in die slootjie met die punte bymekaar in die middel bo, geplaas. Dwarslatte is aangebring. Vir ŉ deuropening is ŉ ruimte tussen twee kapsparre oopgelaat. As gevolg van die keëlvorm van die hut het die opening nouer na bo geloop. Die opening is nie met ŉ deur afgesluit nie. Die dakraamwerk is tot ŉ klein entjie van bo af gedek, sodat daar ’n opening was vir die rook om deur te ontsnap.